**SAJTÓANYAG: KRF a TOTEMben**

**KÉT ELIT KLUBHOZ IS CSATLAKOZOTT A GYÖNGYÖSI KÁROLY RÓBERT FŐISKOLA**

**A gyöngyösi** [**KRF**](http://www.karolyrobert.hu/) **felvételt nyert a genfi** [**CERN**](http://www.cern.ch/) **kutatóközpont Nagy Hadron Ütköztetőjének a** [**TOTEM**](http://totem.web.cern.ch/Totem/) **kísérletébe, és az amerikai** [**Brookhaveni Nemzeti Laboratórium**](http://www.bnl.gov/) **Relativisztikus Nehézion Ütköztetőjének a** [**PHENIX**](http://www.phenix.bnl.gov/) **kísérletébe is.**

A [Károly Róbert Főiskola](http://www.karolyrobert.hu/) tavaly rendezte meg a [WPCF2014](http://wpcf2014.karolyrobert.hu/) nevű nemzetközi konferenciát, melyen részt vettek a világ femtoszkópiával és korrelációval foglalkozó vezető fizikus kutatói. Többek között ide látogatott Simone Giani, a [CERN](http://www.cern.ch/) Nagy Hadron Ütköztetőjénél mérő, 440 m hosszú speciális [TOTEM](http://totem.web.cern.ch/Totem/) kísérlet tudományos vezetője, és az amerikai [PHENIX](http://www.phenix.bnl.gov/) kísérlet korábbi vezetője, William A. Zajc professzor, a Columbia Egyetem (New York, NY, USA) tanszékvezető professzora is. A konferencia lebonyolítása sikeresnek bizonyult, a visszajelzések alapján a tudósok jól érzeték magukat a gyöngyösi főiskolán. Csörgő Tamás, a KRF kutatóprofesszora, a konferencia elnöke és Novák Tamás a KRF intézetigazgatója, a konferencia társelnöke ez alkalomból kezdeményezte a KRF csatlakozását az európai [CERN](http://www.cern.ch/) kutatólaboratórium [LHC](http://home.cern/topics/large-hadron-collider) gyorsítójának TOTEM kísérletéhez és az amerikai [BNL](http://www.bnl.gov/) kutatólaboratórium [RHIC](https://www.bnl.gov/rhic/) gyorsítójának [PHENIX](http://www.phenix.bnl.gov/) kísérletéhez is.

A [CERN](http://www.cern.ch/) [LHC](http://home.cern/topics/large-hadron-collider) [TOTEM](http://totem.web.cern.ch/Totem/) kísérlete 2014 decemberében fogadta be a Károly Róbert Főiskolát tagintézményei sorába, és a 2015-ös tudományos közleményeiben a KRF már teljes jogú résztvevőként jelenhetett meg. A [TOTEM](http://totem.web.cern.ch/Totem/) kísérlet egyik aktuális érdekes kutatási témája a kvarkok nélküli erősen kölcsönható állapotok, az úgynevezett gluon labdák keresése, melyet a CMS kísérlettel együttműködve vezet. Az ehhez szükséges adatok mérése 2015 október 12-18 között történt, és érdekességként megemlíthető, hogy a [CERN](http://www.cern.ch/)-i mérés felügyeleti munkájába már a Károly Róbert Főiskola Mátrai úti főépületéből is bekapcsolódhattak kutatóink.

**Tudjuk, hogy ehhez az elit társasághoz való csatlakozás sok munkával és nagy felelősséggel is jár, ezért most azon dolgozunk, hogy színvonalas munkával, és jelentős szakmai tartalommal tudjuk megtölteni ezt a feltárt nagy lehetőséget, amely a részecske és magfizika vezető, világszínvonalú fizikai kutatásainak heves megyei lehetőségének a feltárását is jelenti egyben.**

Összeállította: Csörgő Tamás kutatóprofesszor és Novák Tamás intézetigazgató, KRF

Kelt Gyöngyösön és Barcelonában, 2015 október 23-án, jóváhagyva és lezárva a Magyar Tudomány Ünnepe alkalmából 2015 november 11-én.

A [TOTEM](http://totem.web.cern.ch/Totem/) kísérlet első tudományos cikke a Károly Róbert Főiskola részvételével:

<http://www.sciencedirect.com/science/article/pii/S0550321315002953>